**BASES DE LA 4a EDICIÓ DELS PREMIS A LES MILLORS COMUNICACIONS ORALS I PÒSTERS 2025**

La Comissió de Recerca del Col·legi Oficial d’Infermers/es de Girona (COIGI) convoca la *4a Edició dels Premis a les Millors Comunicacions Orals i Pòsters 2025*, amb l’objectiu de fomentar i donar visibilitat a la investigació en infermeria.

**1.** **PARTICIPANTS**

Podran optar als premis tots/es els/les col·legiats/des del COIGI que estiguin al corrent de les obligacions col·legials i que hagin presentat treballs de recerca en jornades, congressos, simpòsiums o altres esdeveniments científics **entre l’1 de gener i el 31 de desembre del 2024.**

També podran participar els membres de la Comissió de Recerca del COIGI i d’altres comissions col·legials, sempre que no formin part de la Comissió d’Avaluació. Els membres de la Comissió d’Avaluació i de la Junta de Govern del COIGI podran presentar treballs, però sense optar a premi.

**2. TERMINI DE PRESENTACIÓ DELS RESUMS**

Els resums de les comunicacions orals i pòsters es podran presentar fins al **6 d’octubre de 2025 a les 23:59 hores.**

**3.** **DOTACIÓ ECONÒMICA**

* **Millor Comunicació Oral:**
	+ **1r premi:** 300 €
	+ **2n premi:** 200 €
	+ **3r premi:** Curs de formació
* **Millor Pòster:**
	+ **1r premi:** 150 €
	+ **2n premi:** 100 €
	+ **3r premi**: Curs de formació

**4. RETENCIÓ FISCAL**

Els premis estaran subjectes a la retenció fiscal vigent l’any 2025, segons la normativa aplicable.

**5.** **COMISSIÓ D’AVALUACIÓ**

La Comissió d’Avaluació estarà formada per cinc membres: tres integrants de la Comissió de Recerca del COIGI i dos col·legiats/des amb el títol de doctor/a.

**6. DECISIÓ DE LA COMISSIÓ D’AVALUACIÓ**

La participació en aquesta convocatòria implica l’acceptació de les normes que s’estableixen en aquestes bases i la renúncia a qualsevol acció judicial o extrajudicial contra la decisió de la Comissió d’Avaluació.

La resolució serà ferma i inapel·lable i es farà pública durant la **5a Jornada de Recerca del COIGI**, que tindrà lloc el **26 de novembre del 2025**.

**7. TITULARITAT DEL PREMI**

El/la titular del premi serà qui consti com a únic/a o primer/a autor/a del treball presentat.

En cas de diverses autories (com a mínim tres autors/es), almenys un d’ells, el/la primer/a, ha d’estar col·legiat/da a Girona i tenir al dia les obligacions col·legials.

**8. LLIURAMENT DELS PREMIS**

Els premis es lliuraran durant la **5a Jornada de Recerca del COIGI.** Almenys un/a dels/les autors/es haurà d’assistir a l’acte. L’incompliment d’aquesta estipulació comportarà la pèrdua del dret de la percepció del premi.

**9. NORMATIVA GENERAL PER A LA PRESENTACIÓ DELS RESUMS**

Els treballs presentats han de ser estudis amb resultats d’investigació rellevants per a la pràctica infermera en qualsevol dels seus àmbits: assistencial, docent, recerca o gestió.

**Condicions generals dels resums:**

* L’enviament dels resums comporta l’acceptació d’aquestes bases.
* Els resums que no s’ajustin a aquestes normes quedaran exclosos.
* **Autors/es:** Cal indicar el nom i cognoms complets (no s’admetran inicials) i no es podran modificar posteriorment.
* **Extensió**: Màxim 3.300 caràcters (amb espais), excloent el títol, autors/es i bibliografia. No es permet incloure gràfics, taules ni imatges.
* **Idioma**: Els resums poden estar redactats en català, castellà o anglès.
* **Bibliografia**: No formarà part del cos del treball. Ha de ser rellevant i actualitzada, ajustada a un sistema de citació normalitzat (ex. Vancouver, APA).

**Format dels resums**

* **Format de l’enviament**: PDF.
* **Tipus de lletra**: Arial, 12 punts, interlineat 1.5, text justificat.

**Contingut dels resums**  (estructurat en dos documents):

* + Document 1:
		- Títol
		- Autors/es (Nom i cognoms)
	+ Document 2:
		- *Introducció i justificació de l’estudi*
		- *Hipòtesi (si s’escau) i objectius*
		- *Material i Mètodes*: Disseny, Àmbit, Població, Mostreig, Criteris de selecció (inclusió i exclusió), Variables/elements d’estudi, Instruments de recollida de dades/informació, Descripció del Procediment, Anàlisi de dades/tractament de la informació, Consideracions ètiques
		- *Resultats*
		- *Discussió*: Limitacions de l’estudi, Aplicabilitat dels resultats, Noves/futures línies d’investigació
		- *Conclusions*
		- *Bibliografia*: Les referències bibliogràfiques s’han d’ajustar a un sistema de citació normalitzat (ex.: Vancouver, APA, etc.).
		- El Document 2 no ha de contenir cap informació que permeti identificar els/les autors/es o el centre de treball, per tal de garantir una avaluació anònima i objectiva per part de la Comissió d’Avaluació. No obstant això, s'hi pot indicar l'àmbit d'actuació (hospital, atenció primària, sociosanitari, etc.).

El Comitè d’Avaluació valorarà els resums i notificarà als/les primers/es autors/es els treballs seleccionats i els detalls sobre la seva exposició a la 5a Jornada de Recerca del COIGI.

**10.** **PRESENTACIÓ DE LA DOCUMENTACIÓ**

Els treballs s’han d’enviar en format digital a coigi@coigi.cat, indicant en l’assumpte del correu: ‘**4a Edició dels Premis a les Millors Comunicacions Orals i Pòsters** **2025’.**

En el cos del correu s’ha d’indicar: *“Sol·licito participar a la ‘4A Edició dels Premis a les Millors Comunicacions Orals i Pòsters 2025’ amb el resum de la comunicació oral o pòster que s’adjunta en el present correu”.*

A més, s’han d’adjuntar dos arxius en format PDF:

1. **Document 1**: Títol i autors/es del treball.
2. **Document 2**: Resum del treball.

**11. PRESENTACIÓ DE LES COMUNICACIONS ORALS I PÒSTERS**

Les comunicacions orals i pòsters acceptats es presentaran el **26 de novembre del 2025** en el marc de la **5a Jornada de Recerca del COIGI** que organitza la Comissió de Recerca del COIGI.

**Comunicacions orals:**

* Les comunicacions orals seleccionades per optar a premi hauran de ser defensades pel/la primer/a autor/a.
* **Temps de presentació**: Com a màxim 8 minuts (2 minuts addicionals per torn de preguntes). Es valorarà rigorosament el compliment del temps.
* **Format**: presentació digital (PowerPoint, Canva, Prezzi, Genially Google Slides, Visme, etc.).
* El/la primer/a autor/a haurà d’enviar el pòster abans del **10 de novembre de 2025** a l’adreça electrònica coigi@coigi.cat, indicant a l’assumpte del correu: ‘*4a Edició dels Premis a les Millors Comunicacions Orals i Pòsters 2025***’.**

**Pòsters:**

* Els pòsters seleccionats per optar a premi hauran de ser defensats pel/la primer/a autor/a.
* **Temps de presentació**: 4 minuts (1 minut addicional per torn de preguntes). Es valorarà rigorosament el compliment del temps.
* **Format**: PDF o JPG.
* El/la primer/a autor/a haurà d’enviar el pòster abans del **10 de novembre de 2025** a l’adreça electrònica coigi@coigi.cat, indicant a l’assumpte del correu: ‘*4a Edició dels Premis a les Millors Comunicacions Orals i Pòsters 2025***’.**

*Girona, 9 d’abril de 2025*